વડગામ ધારાસભ્ય જીગ્નેશ મેવાણીએ ટ્વીટ કરતા લખ્યુ છે કે, “એવી શું મજબુરી આવી ગઇ રાષ્ટ્રપતિજી કે તમારે એક તડીપારની સામે નમન કરવુ પડ્યુ”. અહી ફોટોમાં સ્પષ્ટપણે દેખાઇ રહ્યુ છે કે દેશનાં સર્વૌચ્ચ પદ પર બીરાજમાન રાષ્ટ્રપતિ એક પાર્ટી(બીજેપી)નાં અધ્યક્ષની સામે નતમસ્તક થઇ રહ્યા છે. જે આ પદની ગરિમાને શોભનીય નથી. દેશમાં પૂર્ણ બહુમતીથી આવેલ બીજેપી સરકારને હવે 4 વર્ષ પૂર્ણ થઇ ગયા છે, ત્યારે આ ચાર વર્ષમાં તેમના દ્વારા કરવામાં આવેલ વાયદાઓને પુરા કરવામાં સરકાર તદ્દન ફેલ રહી છે. વળી એક કે બે વ્યકિતઓનાં હાથમાં રહેલી સત્તાને દેશની જનતાએ અનુભવી છે. બીજેપીનાં હાલનાં કદ્દાવર નેતાઓમાં વડાપ્રધાન નરેન્દ્ર મોદી અને બીજેપીનાં અધ્યક્ષ અમીત શાહનો સમાવેશ થાય છે.